Līdzekļu papildinājumi, kas pieprasīti Patvēruma, migrācijas un integrācijas fondam (AMIF) un Iekšējās drošības fondam (ISF), un humānajai palīdzībai šajā BGP Nr. 7/2015, tiek daļēji kompensēti, pārdalot 70,5 miljonus euro saistību apropriācijās un 57,0 miljonus euro maksājumu apropriācijās, kas patlaban ir pieejamas 2015. gada budžetā: sevišķi no ES Solidaritātes fonda (33,7 miljoni euro saistību un maksājumu apropriācijās); no dažādām budžeta pozīcijām 2. izdevumu kategorijā (24,8 miljoni euro saistību apropriācijās un 19,8 miljoni euro maksājumu apropriācijās); kā arī 12,0 miljoni euro saistību apropriācijās un 3,5 miljoni euro maksājumu apropriācijās no Pārtikas un barības programmas.

apmierinātu pieprasījumus, kas patlaban saņemti no Vācijas, Grieķijas, Horvātijas un Austrijas, un turpmākos pieprasījumus, ko paredzēts saņemt līdz gada beigām no citām dalībvalstīm, kuras nesen skāris bēgļu pieplūdums, jo īpaši no Grieķijas, Ungārijas un Bulgārijas;

oatbalsts ES mēroga pārvietošanas shēmai (lai darbotos kā informācijas apstrādes centrs un uzlabotu strukturālu apmaiņu ar informāciju);

odarbošanās kā izcelsmes valsts informācijas darbību apstrādes centram, tostarp attiecībā uz informācijas apmaiņu, izcelsmes valstu ziņojumu un praktisko vadlīniju sīkāku izstrādi.

EIROPOLS: 30 amata vietas, lai stiprinātu tā lomu Eiropadomes secinājumu īstenošanā attiecībā uz nelikumīgās tirdzniecības tīklu izjaukšanu, kā arī lai vēl vairāk palielinātu centienus atklāt un pieprasīt dzēst interneta saturu, ko cilvēku tirgotāji izmanto, lai piesaistītu migrantus un bēgļus. Šeit ietilpst

oresursi ES reakcijas stiprināšanai un paplašināšanai, lai atbalstītu Komisijas rīcību "karsto punktu" apgabalos. Grieķijā tas nozīmē ES Mobilās izmeklēšanas atbalsta grupas (EMIST) izmantošanu, lai veiktu izmeklēšanu un likvidētu kontrabandas tīklus. Šī jaunā Eiropola speciālistu un analītiķu grupa vāks informāciju un rīkosies, kad migranti izkāps piecās patlaban skartajās Grieķijas salās, izmantojot informāciju no dažādajām administratīvajām iestādēm reģionā, kā arī valstu un starptautiskajās izmeklēšanās iegūto informāciju;

oEiropas migrantu kontrabandas centra (EMSC) izveidošana Eiropolā, lai sniegtu atbalstu Mobilās izmeklēšanas atbalsta grupām (EMIST). Centrs atbalstīs priekšposteņa dalībvalstis, sniedzot apmācību EMIST darbiniekiem, personālu, aprīkojumu un zināšanas, kā arī uzlabos Eiropola parastās atbalsta spējas attiecībā uz analīzi, operatīvajām sanāksmēm un kopīgu rīcību. Turklāt EMSC sniegs ES mēroga pārskatu par migrantu kontrabandu no tiesībaizsardzības viedokļa, nodrošinot koordināciju ar valstu centriem. Tas arī sniegs zināšanas par kontrabandistu sociālo tīklu izmantojumu un finanšu izmeklēšanām;

oMobilo izmeklēšanas atbalsta grupu un Centra mijiedarbība Eiropolā uzlabos izlūkdatus un operatīvās zināšanas, ko iekļaut policijas un robežsardzes darbībā uz vietas.

Saistītās papildu apropriācijas jauno darbinieku atalgojumam (1,3 miljoni euro) trīs aģentūrās kopā ir aprēķinātas, pamatojoties uz viena mēneša ilgas klātbūtnes vidējo rādītāju 2015. gadā.





2.2 4. izdevumu kategorija. Globālā Eiropa

Sīrijas konflikts notiek jau piekto gadu, iekšienē pārvietoto personu skaits sasniedz 7,6 miljonus, 12,2 miljoniem iedzīvotāju ir nepieciešama humānā palīdzība un kaimiņvalstīs atrodas 4 miljoni bēgļu. Bēgļu pieplūdums no Sīrijas ir pārpludinājis kaimiņvalstis, jo īpaši Libānu un Jordāniju, pārbaudot to infrastruktūras izturību un apdraudot to apšaubāmo stabilitāti. Pieaugot bēgļu un iekšienē pārvietoto iedzīvotāju humānajām un ilgtermiņa vajadzībām, starptautiskā finansējuma apjomam ir tendence sarukt. 2015. gada septembrī ir apmierināti tikai 40 % ANO aicinājumu Sīrijas bēgļu krīzes sakarā, kā rezultātā ir samazināti pārtikas apjomi un citi pamatpakalpojumi. Šāda situācija kopā ar ieilgušo konfliktu un arvien mazākām cerībām atgriezties mājās ir likusi tūkstošiem sīriešu doties ceļojumā uz Eiropu, meklējot ilgtermiņa mājvietu. Līdz šim Eiropā ir ieradušies vairāk nekā 330 000 bēgļu no Sīrijas, un paredzams, ka šis skaitlis līdz 2015. gada beigām pieaugs vēl vairāk.

Lai risinātu šo dramatisko situāciju, Komisija ierosina palielināt Eiropas kaimiņattiecību instrumenta (EKI) finansējumu par 300 miljoniem euro saistību apropriācijās. Papildu apropriācijas EKI ļaus palielināt ES Reģionālo ieguldījumu fondu, kas izveidots, reaģējot uz krīzi Sīrijā (“Madad fonds”). Madad ieguldījumu fonds ir elastīgs un efektīvs instruments, lai atbalstītu bēgļus no Sīrijas. Fonds atbalstīs projektus dažādās nozarēs, tostarp pamata infrastruktūru, piemēram, ūdens, sanitārijas, higiēnas, atkritumu apsaimniekošanas, pakalpojumu pieejamības, veselības, izglītības un iztikas līdzekļu nodrošināšanas atbalsta jomā. Projekti tiks īstenoti sadarbībā ar dažādiem partneriem, piemēram, ANO aģentūrām, dalībvalstu aģentūrām, pārvaldes iestādēm un NVO. Ņemot vērā laika nobīdi līdzekļu pirmo izmaksu veikšanai, saistītās maksājumu apropriācijas tiks pieprasītas 2016. gada budžeta projekta grozījumu vēstulē.

Papildus ierosinātajam EKI līdzekļu papildinājumam un atbilstīgi Komisijas 23. septembra paziņojumam Komisija ierosina izmantot 200 miljonus euro humānajai palīdzībai vēl 2015. gadā, lai apmierinātu to pārvietoto personu visneatliekamākās humānās vajadzības, kuri bēg no konflikta reģionā. Šajā nolūkā Komisija lūdz atsevišķu pārvietojumu 175 miljonu euro (saistības) apmērā (DEC 32/2015) no Rezerves palīdzībai ārkārtas gadījumos. Šāds pārvietojums kopā ar 10 miljoniem euro (saistības) no humānās palīdzības darbības rezerves un pēdējais pārvietojums 15 miljonu euro apmērā no Rezerves palīdzībai ārkārtas gadījumos (DEC 28/2015) kopā veido papildu 200 miljonus euro saistību apropriācijās, kas pieejamas humānajai palīdzībai. Maksājumu apropriācijas 70 miljonu euro apmērā 2015. gadā ir jādara pieejamas humānajai palīdzībai, pārdalot 55,7 miljonus euro no rezervēm un nediferencētām budžeta pozīcijām, kas ierosinātas pašreizējā BGP (skatīt 3. iedaļu turpmāk), starpību (14,3 miljoni euro) iekļaujot atsevišķā pārvietojuma pieprasījumā no Rezerves palīdzībai ārkārtas gadījumos. 70 miljoni euro maksājumu apropriācijās segs 40 % priekšfinansējuma, kas jāizmaksā partneraģentūrām 2015. gadā, atlikumu izmaksājot 2016. gadā.

3. Ierosinātais finansējums 2015. gadā

Šajā iedaļā izklāstīts, kā turpmākos pasākumus 2015. gadam, kas aprakstīti iepriekš, ir ierosināts finansēt, kombinējot pārdalīšanu, esošo rezervju 3. un 4. izdevumu kategorijā un elastības instrumenta izmantošanu.

3.1 3. izdevumu kategorija. Drošība un pilsoniskums

Kopumā kopējais saistību apropriāciju papildinājums, lai finansētu iepriekš izklāstītos pasākumus, sasniedz 101,3 miljonus euro, no kuriem 100 miljoni euro paredzēti ārkārtas palīdzībai un 1,3 miljoni euro – trīs aģentūru papildu personālam. Maksājumu apropriācijas tiek pieprasītas, lai segtu izmaksas par papildu personālu tikai minētajās trīs aģentūrās, bet maksājumu apropriācijas, kas atbilst papildu darbībām AMIF un ISF ietvaros, tiks pieprasītas 2016. gada budžeta projekta grozījumu vēstulē.





Turpmākajā tabulā parādīts pieprasīto līdzekļu papildinājumu sadalījums saistību un maksājumu apropriācijās piecās budžeta pozīcijās 3. izdevumu kategorijā.

Budžeta pozīcija Nosaukums Saistību apropriācijas Maksājumu apropriācijas 18 02 01 01 Atbalsts robežas pārvaldībai un kopējai vīzu politikai, lai atvieglotu likumīgu ceļošanu 20 000 000 - 18 02 03 Eiropas Aģentūra operatīvās sadarbības vadībai pie Eiropas Savienības dalībvalstu ārējām robežām (FRONTEX) 650 000 650 000 18 02 04 Eiropas Policijas birojs (EUROPOL) 325 000 325 000 18 03 01 01 Stiprināt un pilnveidot Eiropas Kopējo patvēruma politikas sistēmu un sekmēt dalībvalstu dalītu solidaritāti un atbildību 80 000 000 - 18 03 02 Eiropas Patvēruma atbalsta birojs (EPAB) 325 000 325 000 Kopā 101 300 000 1 300 000

Budžeta pielikumā izklāstīts papildu amata vietu sadalījums pa funkciju grupām un pakāpēm attiecīgo trīs aģentūru štatu sarakstos.